DISSERTATIO  MEDICA 


XNAUGURALIS 


EPILEPSIA. 


AUCTORE  DANIELE  REID. 


Hujus  morbi  ab  auctoribus  diversis  variae  defini¬ 
tiones  sunt  traditae.  Sed  illa  Doctore  Culleno 
celeberrimo  prolata,  nimirum,  “  Convulsio  muscu- 
“  lorum  cum  sopore,”  caeteris  mihi  praestare  vide¬ 
tur.  In  nullo  morbo  definitio  omnium  sympto¬ 
matum  conspectorum  quam  supra  dicta,  utcunque 
brevis,  melius  reddere  potest.  Oculorum  rotatio, 
fumatio  oris,  stridor  dentium,  cum  semine  et  urina 
saltim  emissis,  symptomata  ex  musculorum  vel 
fibrae  musculosae  partis  affectae  convulsionibus 
oriri,  ostendunt. 

i  y  .  x 

DE  HISTORIA  ET  SIGNIS. 

Omnium  morborum  qui  corpus  humanum  inva¬ 
dunt,  nullus  quam  ille  de  quo  agitur,  infelicibus 
eidem  proclivibus  magis  est  molestus  :  nullus  plus 
terroris  adstantibus  infert,  pauci  medicinae  viribus 
minus  cedunt.  Epilepsia  plerisque  auctoribus 
Graecis  et  Romanis,  et  plurimis  recentioribus 
praeclaris  descripta  est,  causa  tamen  proxima  ad¬ 
huc  latet.  Religione  falsa  valente,  origo  morbi 
multis  causis,  ut  irae  Deorum,  invidiae  daemonum 
et  arti  magicae,  relata  est :  hinc  nomina^plurima,  ut 
Morbus  Sacer,  Herculeus,  Comitialis,  Caducus,  &c. 
et  Epilepsia  (ex  corripio),  ei  imposita 

sunt.  Quaedam  ex  his  notionibus  in  insulis  Orca¬ 
dibus,  ubi  morbus  maxime  saevit,  adhuc  suscipiun¬ 
tur.  Incolis  contra  eum  plurima  sunt  specifica, 
quorum  unum  hic  exponam  : — Si  cui  infelicitas  sit 
hoc  morbo  corripi,  ossa  avi  vel  proavi  ad  albedinem 
in  igne  comburuntur  et  in  pulverem  tenuem  redu¬ 
cuntur,  cujus  cum  butyro  condito  mixti  cochleare 
magnum  aeger  quoque  mane  devorat.  Multos, 
qui  se  sic  penitus  sanatos  fuisse  dixerunt,  mihi 
videre  contigit. — Annon  remedium  supradictum, 
animum  terrore  et  sensus  fastidio  afficiendo,  ageret  ? 

DE  EPILEPSIA. 

Morbus  paroxysmis  plerumque  invadit,  et  spa¬ 
tio  temporis  quo  durant  hi  valde  diversi  sunt.  E 
sexta  ad  tertiam  partem  horae  saepe  perstant. 
Pueri  et  juvenes  quam  puellae  et  aetate  provec¬ 
tiores  ei  magis  sunt  proclives,  et  impetus  noctu 
quam  interdiu  saepius  fit ;  cui  sensus  languoris 
et  lassitudinis  mane  accedit.  Paroxysmi  Epilep¬ 
siae  alias  sunt  subiti,  alias  quaedam  symptomata, 
quibus  de  morbo  appropinquante  simus  certiores, 
praegrediuntur.  Illos  valetudine  secunda,  ut  vide¬ 
retur,  gaudentes  invadit ;  aliquamdiu  perstat,  abit, 
aegrosque  valetudine  solita  relinquit.  Hic  mor¬ 
bus  consilio  stipem  extorquendi  aut  misericordiam 
excitandi  saepe  adumbratur,  quo  facto  Epilepsia 
ficta  nominatur. 

Signa  praegressa  sunt :  dolor  capitis,  pallor  faciei, 
vertigo,  languor,  vires  imminutae,  scintillae  prae 
oculis  micantes,  tinnitus  aurium,  palpitatio,  somnus 
inquietus,  et  sensus  molesti  odoresque  injucundi 
memorati  sunt ;  mens  saepe  afficitur,  ventriculus 
tumet,  respiratio  difficilis  et  interrupta  est,  abdo¬ 
men  dolet,  urina  limpida  est,  extremitates  sunt 
frigidae,  venae  cervicis  tument,  et  arteriae  tempo¬ 
rales  praeter  solitum  moventur.  Sed  inter  haec 
indicium  maxime  insigne  ab  auctoribus  fere  omni¬ 
bus  descriptum  aura  est  epileptica.  Haec  sensus 

est  ab  extremitatibus  oriens  et  ad  caput  paulatim 
ascendens,  atque  aeger  paroxysmo  statim  corripi¬ 
tur.  Idem  ab  aegris  diversis  varie  describitur, 
quibusdam  id  vapori  frigido  vel  sensui  formica¬ 
tionis  ex  parte  affecta  comparantibus.  Auctores 
hunc  sensum  ad  quamdam  irritationem  extremitatis 

vel  puncti  nervi  referendo  consentiunt.  Culleno 

*•  •  , 

nervum  affici  quadam  materia  irritante,  et  sursum 
igitur  cursum  nervi  hujusmodi  sequi,  visum  est, 
quamvis  eundem  accurate  servare  cursum  alicujus 
nervi,  sed  per  integumenta  plerumque  transire, 
non  observare  liceat. 

Paroxysmo  imminente  aeger  omni  sensu  et 
motu  expers,  et  convulsionibus  vehementibus, 
contractione  et  relaxatione  occipito-frontalis  et 
musculorum  faciei  agitatus,  ad  terram  decidit. 
Vultus  aspectum  horrendum  induit ;  oculi  adeo 
torquentur,  vel  invertuntur,  ut  pars  albida  eorum 
tantum  videtur  ;  labia  convelluntur,  et  saliva  fu¬ 
mante  obducuntur.  Haec  ex  salivae  secretione 
aucta  in  os  emissae  actionibus  convulsivis  musculo¬ 
rum  faciei,  et  aere  ex  pulmonibus  expulso  atque 
cum  illa  misto  oritur.  Lingua  ex  ore  emittitur, 
et  contractione  spasmodica  musculorum  maxillae  in¬ 
ferioris  saepe  vulneratur. 

Caput  musculis  cervicis  multimodis  agitatur. 
Truncus  et  extremitates  modo  simili  afficiuntur, 

et  aliud  latus  quam  alterum  magis  afficitur.  Digiti 
arcte  clauduntur,  urina  saepe  expellitur,  semen 
emittitur,  et  faeces,  aegro  inconscio,  elabuntur  ;  et 
exempla  sunt  in  quibus  contenta  uteri  gravidi  in¬ 
ter  impetum,  fibris  uterinis  per  consensum  affectis, 

k  . 

expulsa  sunt ;  bilis  nonnunquam  evomitur,  et  sudor 
profusus  per  totum  corpus  erumpit.  Pulsus  celer 
et  debilis  est,  postea  fit  plenior,  quia  tunica 
musculosa  arteriarum  et  cordis  convulsionibus 
pariter  cietur  ;  respiratio  difficilis  est,  et  stertore 
perficitur. 

Signa  supra  tradita  serius  ociusve  mitiora  eva¬ 
dunt  ;  aeger  aliquamdiu  sine  sensu  et  comate  cor¬ 
reptus  jacens,  interdum  subito,  sed  plerumque 
paulatim  sensum  et  motum  priorem  recuperat, 
languore  et  lassitudine  tantum  perstantibus,  sed 
sine  memoria  vel  minima  rerum  praeteritarum 
ex  tempore  quo  primum  paroxysmo  laboravit,  re¬ 
licta. 

Epilepsia  modis  diversis  finitur,  nonnunquam 
apoplexia,  affectibus  paralyticis  vel  mentis  aliena¬ 
tione,  ut  judicii,  memoriae  et  imaginationis  jac¬ 
tura,  adeo  ut  amentiam  et  mortem  subitam  inferat, 
actione  convulsiva  tunicae  musculosae  bronchiarum 
et  musculorum  respirationi  inservientium  aegrum 
strangulando,  vel  actione  aucta  cordis  et  arteriarum 

tantum  sanguinis  ad  caput  mittente  quantum  vasa 
sanguinea  rumpat,  et  apoplexiam  lethalem  inferat ; 
et  raro  sanitati  cedit. 

SECTIO  CADAVERUM. 

^  r  i  .  •  < 

Indicia  morbida  in  cadaveribus  pereuntium  Epi¬ 
lepsia  conspecta  sunt  diversa.  Multa  rationem 
medendi  illustrant,  aliaque  morbum  ultra  artem 
positum  demonstrant,  plerisque  partibus  corporis, 
ut  cerebro  ejusque  membranis,  corde,  pulmonibus, 
jecore,  ventriculo  et  intestinis,  in  conditione  mor¬ 
bida  detectis.  In  aliis  nihil  morbosi  in  istis  parti¬ 
bus  conspici  potest.  Indicia  morbida  intra  cranium 
observata,  sunt  s6ri  et  sanguinis  effusiones,  quae 

in  partibus  diversis  capitis,  in  sinibus  et  substan- 

% 

tia  cerebri,  et  intra  ejus  membranas  videntur,  tur¬ 
gescentia  vasorum  cerebri  et  cerebelli  sine  effusione, 
partium  quarundum  dilatatio  et  ulceratio  ;  in  aliis 
exostosis,  polypi  et  hydatides,  membranarum  ejus 
ossificatio,  ossis  portiones  depressae,  &c.  et  singulae 
partes  vicissim  plus  minusve  vitiatae  repertae  sunt. 
Cerebrum  et  cerebellum  dura  et  mollia  inventa 
sunt,  laesiones  a  vulneribus  illatis,  vitia  plexus 
Choroidei,  Corporum  striatorum,  thalamorum  opti- 

eorum,  Glandulae  pinealis,  Glandulae  pituitariae, 
medullae  spinalis,  conspecta  sunt.  Vermes,  omni¬ 
bus  auctoribus  testantibus,  in  ventriculo  et  intestinis 
subinde  observantur.  De  morbis  aliorum  viscerum 
organicis  necne  hic  morbus  quodammodo  pendet, 
fortasse  non  pariter  constat. 


DE  DIVISIONIBUS  MORBI. 

Cullenus  celeberrimus  Epilepsiam  in  tres  spe¬ 
cies  dividit,  eamque  ad  classem  Neuroses,  et  ordi¬ 
nem  Spasmos  Nosologiae  suae  retulit. 

Species  prima  est  “.Epilepsia  cerebralis,  sine 
“  causa  manifesta,  subito  adoriens  ;  praegressa  nul- 
“  la  sensatione  molesta,  nisi  fortassis  vertiginis  vel 
“  scotomiae  alicujus.” 

2do.  “  Sympathica,  sine  causa  manifesta ;  sed 
“  praegressa  sensatione  aurae  cujusdam  a  parte  cor- 
“  poris  quodam  versus  caput  assurgentis.” 

3tio.  “  Occasionalis,  ab  irritatione  manifesta  o- 
“  riens,  et  ablata  irritatione  cessans.” 

DE  CAUSIS  EXCITANTIBUS. 

Causae  excitantes  hujus  morbi  in  Occasionales  et 
Remotas  a  Culleno  dividuntur.  Occasionales  illas 
quae  cerebrum  ipsum  proxime  afficiunt,  et  illas 
quae  ex  quadam  alia  parte  oriantur  et  ad  cerebrum 
tendant,  complectuntur :  hinc  divisio  Epilepsiae 
in  Idiopathicam  et  Symptomaticam,  illa  tres  spe¬ 
cies  supra  dictas  includit,  et  haec  aliis  morbis  ni¬ 
titur. 

Causae  occasionales  quae  cerebrum  proxime 
afficiunt  ad  quatuor  capita  referantur  : 

Imo,  Stimulantia  mechanica  ;  2do,  Chemica’; 
3tio,  Mentem  afficientia ;  et  4to,  E  distentione  ni¬ 
mia  orientia. 

Imo.  Stimuli  mechanici  sunt  structura  prava 
cranii,  tumores,  et  ossa  depressa,  hydatides,  vaso¬ 
rum  cerebri  congestiones,  vulnera  cerebri  et  mem¬ 
branarum,  conversio  in  os,  aqua  in  cavis  effusa. 
Stimuli  mechanici  comprimendo  suum  edunt  effec¬ 
tum,  et  eosdem  vel  Epilepsiam  vel  Apoplexiam, 
pressuram  augendo  aut  minuendo,  inferre  posse, 
quibusdam  persuadetur. 

2do.  Stimuli  chemici  sint  fluida,  ex  suppuratione 

cerebri  et  ejusque  membranarum,  humoribus  ef¬ 
fusis  stagnantibus,  et  resolutis,  orientia.  Stimuli 
mentales  omnia  sunt  quae  mentem  subito  et  vehe¬ 
menter  afficiunt,  ut  affectus  deprimentes,  nempe 
terror,  metus  vel  luctus ;  aut  excitantes,  ut  gau¬ 
dium  nimium  et  similia,  quorum  multa  exempla 
ab  auctoribus  proferuntur,  sed  multum  ad  illud 
principium  insigne  generi  humano  proprium  imita¬ 
tionis  et  recordationem  accessionum  priorum,  tri¬ 
bui  potest.  Epilepsiam  imitatam  consuetudine 
confirmatam  fieri,  auctores  affirmant. 

4to.  Quod  ad  stimulum  peculiarem  distensionis 
nimiae  pertinet,  plethoram,  impetum  nimium  san¬ 
guinis  in  vasa  cerebri,  ardores  solis,  exercitationem 
vehementem,  inebrietatem,  dentitionem  in  infanti¬ 
bus,  vermes,  acorem,  intestinorum  acrimoniam,  cal¬ 
culum  renum,  variolam,  exinanitiones  suppressas, 
aliasque  per  irritationem  agere  Doctori  Cullen  vi¬ 
sum  est.  Quasdam  vires  esse  collapsus,  quae 
Epilepsiam  inferre  possint,  quoque  existimat.  Ad 
hoc  caput  sanguinis  profluvia  et  quaedam  venena 
narcotica  referuntur.  Venus  nimia  aliquando  pa¬ 
roxysmum  inter  coitum  excitat,  et  impotentia* 
plerumque  sequitur. 


*  Vide  Paris  de  Impotentia, 

li 

DE  CAUSA  PROXIMA. 

^  \  /  *  *  . 

•> 

;  Causa  proxima  hujus  morbi  in  summa  caligine 
latet.  Quia  cadaveribus  sectis,  saepe  vitia  plurima 
organica  diversissima,  aliquando  nihil  praeter  soli¬ 
tum,  detegimus,  et  plenitudine  et  exinanitione 
vasorum  sanguineorum  cerebri  haud  raro  induci- 
tur.  De  conditione  mechanica  cerebri  parum  con¬ 
stat,  exercitatio  igitur  voluntatis  a  nobis  vix  me¬ 
lius  intelligetur.  De  hac  re  Cullenus  sequentia 
habet. 

r  “  It  is  an  affection  of  the  energy  of  the  brain, 
“  which  ordinarily  under  the  direction  of  the  will 
“  is  here,  without  any  concurrence  of  it  impelled  by 
“  preternatural  causes.” 

Aliis  eam  ad  vim  planetarum  referre  placuit,  et 
multi  paroxysmos  quodam  in  modo  luna  pendere 
sibi  habent  persuasum.  Qui  in  literis  sacris  utpote 
Daemone  occupati  perhibentur,  pro  Epilepticis  a 
plurimis  existimantur. 

DE  CAUSIS  PRAEDISPONENTIBUS. 

Quia  inulti  plurimis  causarum  excitantium  supra 
dictarum  simul  subjiciuntur,  rebus  se  modo  simili 

4 

habentibus,  tamen  hoc  malo  minime  afficiuntur  ; 
inter  plerosque  igitur  convenit  aliquid  ad  hunc 
morbum  proclivitatem  praebere,  et  eadem  quae¬ 
dam  esse  mobilitas  cerebri  et  nervorum  a  Culleno 
existimatur.  Si  aliquis  spe  facile  elevatur,  et 
pariter  metu  deprimitur,  et  ex  illo  in  hunc  subito 
transit,  si  voluptate  et  gaudio  levibus  causis  affici¬ 
tur,  et  ira  atque  morositas  similiter  ei  moventur, 
si  ex  causis  levibus  ad  motus  validos  sit  proclivis, 
sed  nullorum  tenax :  hoc  temperamentum  est 
puerile,  “  qui  colligit  ac  ponit  iram  temere  et 
“  mutatur  in  horas,  hoc  est  varium  et  mutabile 
“  mulier.5’ 

Si  verum  est  quod  mulieres  et  pueri  morbo  sint 
procliviores,  hunc  'e  mobilitate  pendere  oportet, 
de  contrario  quibusdam  persuadetur.  Debilitas 
causa  est  altera,  sensibilitatem  enim  corporis  infert. 
Plethora  et  temperamentum  sanguineum  quoque 
inter  causas  praedisponentes  diu  recensita  sunt. 
Multi  opinioni  favent,  somnum  quodammodo 
Epilepsia  consensum  habere,  quia  plurimi  aegri 

morbo  inter  somnum  corripiuntur,  et  ille  ex  statu 
corporis,  hoc  durante,  pendere  videtur.  Proclivi¬ 
tas  ad  Epilepsiam  saepe  est  haereditaria,  quia  plu¬ 
rimi  ex  eadem  familia  saepe  afficiuntur.  Qui 
de  morbis  mulierum  scripserunt,  illum  de  quo  agi¬ 
tur  utero  gravido  et  partu  saepe  ortum  esse  affir¬ 
mant. 

DE  DIAGNOSI. 

Epilepsia  cum  hysteria,  apoplexia,  convulsioni¬ 
bus,  et  epilepsia  ficta  confundi  potest.  In  Epilep¬ 
sia  omnis  sensus  per  aliquod  tempus,  ut  in  morte, 
deficit,  sed  in  hysteria  memoria  et  sensus  perstant. 
In  illa  immobilis,  et  in  hac  mobilis  est  pupilla.  In 
Epilepsia  aura  epileptica  plerumque,  in  hysteria 
nunquam  adest.  In  hysteria  globus  hystericus 
persaepe,  in  Epilepsia  nunquam,  observatur.  Habi¬ 
tus,  sexus,  metus  mortis  ;  urinae  limpidae  profluvi¬ 
um  inter  accessionem,  paroxysmi  alternantes,  risus 
et  fletus  in  hysteria,  ad  diagnosin  inter  hanc  et 
Epilepsiam  statuendam  sufficiunt.  Ex  apoplexia 
dignoscitur,  quia  in  Epilepsia  nervi  distenduntur 
(id  est,  musculorum  convulsio),  sed  in  apoplexia 
minuuntur. ,  Si  convulsio,  quod  haud  rarum  est, 

apoplexiae  accedat,  unum  latus  tantum  afficet,  alte- 
rumque  paralysi  corripitur,  sed  in  Epilepsia  convul¬ 
siones  sunt  generales.  A  convulsionibus,  quia  in 
his  sopor  aliaque  signa  Epilepsiae  non  adsunt. 

Epilepsia  simulata  pupillis  luce  admota  se  com 
trahentibus,  saliendo  aqua  frigida,  &c.  corpore  im¬ 
missa  et  naribus  stimulantibus  admotis,  quod  aliter 
fit  in  vera,  dignoscitur.  In  hac  manus  arcte  con¬ 
trahuntur,  et  si  retrahuntur  statim  se  contra¬ 
hunt,  sed  in  ficta  aeger  plerumque  eas  retrahere 
non  audet. 


DE  PROGNOSI, 

t 

Prognosis  hujus' morbi  quod  ad  vitam  aegri  ple¬ 
rumque  fausta  est,  sed  quod  ad  valetudinem  per¬ 
tinet,  infausta.  Cum  ex  fabrica  prava  capitis  vel 
causis  mechanicis  prementibus,  vel  labe  haeredita- 
ria  pendet,  aut  si  diu  perstiterit,  cum  aetate  pro¬ 
vectiore  accedit,  hoc  facto  ex  quodam  vitio  orga¬ 
nico  plerumque  pendere  existimatur ;  cum  pa¬ 
roxysmi  'sunt  frequentes  et  vehementes,  cum  vires 
corporis  et  animi  minutae  sunt,  prognosis  est  valde 
infausta,  et  vix  aliquid  spei  relinquitur.  Sed  cum 
ante  pubertatem  accedit,  quorundam  aliorum  mor- 

borura  ut  vermium  intestinorum,  irritationum  om¬ 
nium  generum,  vel  febris  intermittentis  aliarum  ve, 
symptomatica  est,  his  sublatis  et  accessionibus  non 
adeo  frequentibus  et  vehementibus,  prognosis  faus¬ 
tior  esse  existimetur.  Morbum  in  puellis  ante 
pubertatem  accidentem  mensibus  prorumpenti¬ 
bus  ;  utero  gravido  et  connubio,  finitum  esse 
fertur. 


DE  RATIONE  MEDENDI. 

Primum  consilium  medendi  est  ne  aeger  se  ali- 
osque  inter  paroxysmum  laedat  praecavere.  Secun¬ 
do,  tollere  causas  remotas  et  per  intervallum  illa 
remedia  quae  tollendo  vel  prohibendo  ne  accessiones 
sint  frequontiores,  maxime  profuisse  reperta  sunt, 
exhibere. 

Imo.  Cum  aeger  primum  correptus  est  ad  locum 
tutum  removendus  est,  motus  vehementes  quam 
maxime  fieri  potest,  sunt  temperandi ;  caput 
nonnihil  elevari  debet  ;  prae  omnibus,  quia  lingua 
saepe  laeditur,  suber,  aliave  substantia  mollis,  inter 
dentes  ejus  ponendum  est ;  et  stimulantia  spinae 
sunt  admovenda.  Post  paroxysmum,  si  ingens 
debilitas  urget,  medicamentum  cardiacum  cum 

commodo  exhibeatur.  Omnes  ligaturae  et  ves¬ 
timenta  arcta  sunt  tollenda,  cum  aeger  paroxys¬ 
mum  accedentem  percipit.  Sanguinis  missio 
generalis  et  specialis  utpote  quae  morbum  ar- 
ceat,  aliis  emetica,  aliisque  tinctura  opii  cum 
emulsione  camphorata,  eodem  consilio,  praecep¬ 
ta  sunt.  Cum  aura  epileptica  in  extremitatibus 
suboritur,  progressui  ejus  pressuram  supra  partem 
applicando  saepe  obstari  potest.*  Hoc  consilio 
impetum  prohibendi  semper  debet  fieri,  quo  facto, 
aeger  eidem  minus  fit  proclivis,  nervusque  auram 
ad  cerebrum  propagare  minus  habilis  redditur,  pars 
unde  aura  oritur,  ferro  candente,  si  potest  fieri, 
delenda  est.  Si  hoc  non  placet,  emplastra  vesica- 
toria  ad  partem  applicanda  sunt,  vel  fonticulus  ibi 
instituendus.  Cum  morbus  symptomaticus  est,  ad 
causas  excitantes  attentio  nostra  dirigenda  est,  si 
morbus  dentitionem  pro  causa  sua  agnoscit,  gingivae 
caute  sunt  inspiciendae.  Si  irritationem  aliquam 
ventriculi  vel  venena,  emetica  et  purgantia ;  si 
vermes  intestinorum,  anthelmintica,  si  eruptiones 
retropulsas,  visicatoria,  fonticuli,  et  unguenta  irri- 


*  Hoc  veteribus  et  Galeno  notum  fuit.  “  Ev  rw  /xeraju 
ori<ruvre g  rov  xuXov  uvmtspuj  rw  vwrotfadcnjvro;  xopiov.'’ 


16 


DISSERTATIO  MEDICA 


tantia  laudata  sunt.  Si  vitia  organica  cerebri  ejus- 
que  membranarum,  quia  pressura  mechanica  agunt 
affectus  fere  exspes  est  5  sed  vesicatoria,  fonticuli, 
elevatio  ossium  calvariae  in  usum  veniant. 

In  curatione  Epilepsiae  Idiopathicae  indicationes 
sequentes  attentionem  sibi  vindicant :  primo,  pletho- 
ram  et  debilitatem  tollere,  et  secundo,  causas  oeca- 
sionales  evitare.  Plethora  ope  purgantium  victusque 
idonei  summoveri  debet  j  diaetam  oportet  esse  le¬ 
vem,  siccam,  et  parum  nutrientem,  e  lacte  frugibus¬ 
que  conflatam,  cum  exercitatione  idonea  usurpata. 
Procul  dubio,  plethora  venaesectione  cum  genera¬ 
li  tum  speciali  efficacissime  debellanda  est.  Non 
semper  nihilominus  convenit,  quia  plenitudinem 
corporis  augeat,  sed  siquando  morbus  ex  impetu 
cerebrum  versus  vasisque  turgidis  pendere  videtur, 
maxime  prodesse  apparet.  Cathartica  leniora  quan¬ 
titatem  sanguinis  caput  versus  minuendo  utilia 
sunt,  alii  purgantia  validiora  laudant,  aliique  vitu¬ 
perant  ;  vesicatoria,  fonticuli  et  setacea  ex  opinione 
humorem  ex  his  effusum  conditioni  plenae  corporis 
obstare  laudata  sunt.  Ferrum  candens  ad  partem 
posteriorem  capitis  Celsus  admovit.  Cum  morbo 
accedunt  exinanitiones  suppressae,  eaedem  reme¬ 
diis  ab  auctoribus  praescriptis  sunt  restituendae,  ut 
caput  aqua  frigida  ablueretur  praeceptum  est. 

Digitalis  minuendo  impetum  sanguinis  caput  ver¬ 
sus  prosit. 

Cum  morbus  debilitate  niti  apparet,  curatio  di¬ 
versa  usurpari  debet.  Vires  aegri  non  sunt  minu¬ 
endae,  hae  contra  tonicis,  astringentibus,  et  anti- 
spasmodicis  sunt  confirmandae.  Tonica  quae  in  u- 
sum  veniunt,  diaeta  sunt  lauta,  et  nutriens,  exer¬ 
citatio  sub  dio,  aegre  habitui  et  viribus  accommo¬ 
data,  balneum  frigidum,  aer  frigidus :  metum  et 
horrorem  ad  hoc  genus  Cullenus  retulit.  Ex  regno 
vegetabili  desumuntur  cortices  et  amara,  quae, 
morbo  temporibus  fixis,  sine  plethora  redeunte,  in 
magna  copia  ante  paroxysmum  sumpta,  longe  prae¬ 
stare  videntur. 

Tonica  a  regno  metallico  praebita  in  usum  fre¬ 
quentissime  venerunt.  Horum  praecipua  sunt 
praeparationes  ferri,  plumbi.  Cupri  praeparata 
sunt,  cuprum  ammoniatum  Pharmacopeiae  Edin- 
ensis,  et  sulphas  cupri,  dosibus  parvis  paulatim 
augendis  exhibitis.  Pulvis  stanni,  oxidum  et  sul¬ 
phas  zinci  in  hoc  morbo  laudibus  elata  sunt.  Nitras 
argenti  cum  commodo  in  Epilepsia  diu  perstante 
et  aliis  remediis  frustra  sumptis,  nuper  saepe  prae¬ 
ceptus  est  :  sub  forma  pilularum  cum  micis  panis 
yel  solutionis  cum  aqua  menthae  exhibetur.  Hoc 
medicamento  diu  usurpato  cutis  aegri  colorem  cae- 

ruleum  induit. #  Omnia  haec  medicamina,  abrum¬ 
pendo  propensiorem  ad  motum  nervorum  abnor¬ 
mem,  et  igitur  reditu  paroxysmorum  obstando 
agere  apparent.  Inter  astringentia  vegetabilia  viscus 
quercinus,  aliis  testantibus,  primum  locum  occupat, 
aliis  contra  eundem  superstitione  elatum  putantibus. 

Remedia  antispasmodica  celeberrima  sunt  Vale¬ 
riana,  quae  diu  laudibus  elata  est,  et  a  nonnullis 
pro  specifica  habita.  Sed  in  desuetudinem  non 
tantum  in  hoc  morbo,  sed  in  aliis  affectibus  nervosis 
hodie  decidere  videtur.  Moschus  purus  et  copia 
idonea  porrectus,  oleumque  animale  a  Culleno  ut- 
pote  remedia  efficacia  existimantur. 


*  Color  niger  cutis  ex  sulphureto  argenti,  quod  hunc 
colorem  reti  mucoso  impertit,  pendere  videtur.  Hoc  expe¬ 
rimentum  sequens  confirmare  apparet :  sumat  aeger  doses 
aliquot  nitratis  argenti,  postea  dosin  sulphuris  et  intra  horas 
sex  cutis  colore  nigro  inficietur.  Inter  medicamentum  prius 

V  a 

igitur  usurpandum  omnia  quibus  inest  sulphur  sunt  evitanda. 
Aliis  nigritiem  ex  muriate  argenti  formato  mutationem  soli¬ 
tam  actione  lucis  subeunte,  aliisque  ex  oxydo  pendere,  per¬ 
suadetur.  Color  niger  actione  emplastri  vesicatorii  tollitur, 
cute  nova  colorem  solitum  exhibente,  quod  cutem  labem 
accipere  quosdam  credere  induxit.  Ad  hunc  summovendum 
Dr.  Hamilton,  junior,  curriculum  supertartratis  potassae  prae¬ 
cipit. 

Camphora,  assafoetida,  castoreum,  aether,  et 
multa  alia  ad  hanc  classem  pertinentia,  fautores 
suos  pariter  ac  detrectatores  habuerunt.  Phospho¬ 
rus,  oleum  terebinthinae,  tinctura  cantharidum,  et 
multa  alia  eandem  sortem  experta  sunt.  Opium, 
morbo  ex  irritatione  vel  irritabilitate  aucta  nitente, 
remedium  efficacissimum  verisimiliter  evasurum 
est.  Hyoscyamus  modo  simile  agere  videtur.  An- 
tispasmodica  cum  accessiones  sunt  frequentes  et 
protinus  ante  impetum  usurpata,  utilissima  reperi- 
untur. 

Galvanismus  hoc  principio,  quod  morbus  ex 

■ 

fluido  electrico  in  cerebro  collecto  constat,  prae¬ 
scriptus  est. 

Si  remedia  supra  memorata  nihil  valeant,  ut 
modus  vivendi,  diaeta  et  coelum  mutentur,  naviga¬ 
tio  quoque  et  longa  itinera  suscipiantur,  quibus 
emensis,  curationes  plurimae  ab  auctoribus  profe¬ 
runtur,  jubendum  est. 


FINIS. 


Excudebat  Duncanus  Stevenson, 

Academiae  Edinensis  Typographus. 

